32010R0484
L 138/1
SLUŽBENI LIST EUROPSKE UNIJE
UREDBA KOMISIJE (EU) br. 484/2010
od 3. lipnja 2010.
o izmjeni Uredbe (EZ) br. 826/2008 o utvrđivanju zajedničkih pravila za odobravanje potpore za privatno skladištenje određenih poljoprivrednih proizvoda
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1), a posebno članak 43. točke (a) i (d) u vezi s člankom 4. Uredbe,
budući da:
(1)
Članak 28. Uredbe (EZ) br. 1234/2007 predviđa obvezno privatno skladištenje maslaca.
(2)
Članak 2. Uredbe Komisije (EZ) br. 826/2008 (2) utvrđuje zahtjeve kojima moraju udovoljavati proizvodi da bi bili prihvatljivi za potporu privatnom skladištenju. Ti su zahtjevi navedeni u Prilogu I. toj Uredbi.
(3)
Točka III. Priloga I. Uredbi (EZ) br. 826/2008 predviđa da je za potporu privatnom skladištenju prihvatljiv samo maslac proizveden u objektu odobrenom u skladu s člankom 4. stavkom 1. točkama (a), (b) i (c) Uredbe Komisije (EZ) br. 105/2008 od 5. veljače 2008. o utvrđivanju detaljnih pravila za primjenu Uredbe (EZ) br. 1255/1999 u pogledu intervencije na tržištu maslaca (3) i koji ispunjava dodatne kriterije.
(4)
Članak 60. Uredbe Komisije (EU) br. 1272/2009 od 11. prosinca 2009. o utvrđivanju zajedničkih detaljnih pravila za provedbu Uredbe Vijeća (EZ) br. 1234/2007 u pogledu otkupa i prodaje poljoprivrednih proizvoda u okviru javne intervencije (4) stavio je izvan snage Uredbu (EZ) br. 105/2008 s učinkom od 1. ožujka 2010.
(5)
Kriteriji za odobrenje poduzeća za maslac koja ispunjavaju uvjete za potporu za privatno skladištenje utvrđeni su u točki 1. podtočkama (a), (b) i (c) dijela III. Priloga IV. Uredbi (EU) br. 1272/2009.
(6)
S obzirom na to da upućivanje na Uredbu (EZ) br. 105/2008 u točki III. Priloga I. Uredbi (EZ) br. 826/2008 nije više primjenjivo počevši od 1. ožujka 2010., radi jasnoće je primjereno ažurirati ovo upućivanje upućivanjem na točku 1. podtočkama (a), (b) i (c) dijela III. Priloga IV. Uredbi (EU) br. 1272/2009.
(7)
Uredbu (EZ) br. 826/2008 potrebno je stoga na odgovarajući način izmijeniti.
(8)
Predložena izmjena treba se primjenjivati od datuma kad je stavljanje izvan snage Uredbe (EZ) br. 105/2008 stupilo na snagu.
(9)
Mjere predviđene ovom Uredbom u skladu su s mišljenjem Upravljačkog odbora za zajedničku organizaciju poljoprivrednih tržišta,
DONIJELA JE OVU UREDBU:
Članak 1.
Prvi stavak točke III., „Maslac” iz Priloga I. Uredbi (EZ) br. 826/2008 zamjenjuje se sljedećim:
„Potpora privatnom skladištenju odobrava se samo za maslac proizveden tijekom 28 dana prije datuma podnošenja zahtjeva ili datuma podnošenja ponude u poduzeću odobrenom u skladu s točkom 1. podtočkama (a), (b) i (c) dijela III. Priloga IV. Uredbi Komisije (EU) br. 1272/2009. (*)
Članak 2.
Ova Uredba stupa na snagu trećeg dana od dana objave u Službenom listu Europske unije.
Primjenjuje se od 1. ožujka 2010.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 3. lipnja 2010.